Референдум 2004 - Википедија

# Референдум 2004

### Од Википедија, слободна енциклопедија

Плакат за собирање 100.000 потписи за референдумот

Референдумот од 2004 година е распишан со цел изјаснување околу ново-усвоениот закон за нова територијална поделба на Република Македонија. Согласно Уставот на Република Македонија и Законот за референдум и граѓанска иницијатива објавен во Службен весник на РМ бр. 24/98, а по барање на 180.545 граѓани на Република Македонија со право на глас, Собранието на Република Македонија го распиша задолжителниот референдум за територијалната организација на Република Македонија. Референдумот се одржа на 7 ноември 2004.

На овој референдум гласачите со ЗА и ПРОТИВ се изјаснуваа по прашањето:

Дали сте за територијалната организација на локалната самоуправа (општините и градот Скопје) утврдена со Законот за територијалната поделба на Република Македонија и определување на подрачјата на единиците на локалната самоуправа (“Службен весник на Република Македонија” бр.49/96) и Законот за градот Скопје (“Службен весник на Република Македонија бр.49/96)?

Иницијатор за собирање на потписите беше Светскиот македонски конгрес.

## [уреди] Изборна статистика

- Право на глас имаa 1.709.536 лица, запишани во Избирачкиот список.

- Гласањето се одвивало на 2.973 гласачки места, при што целата територија на Република Македонија беше една изборна единица.

- Изборни органи што го спроведувале референдумот се:

- Државната изборна комисија, 34 општински изборни комисии, 2.973 избирачки одбори.

## [уреди] Политички импликации

Митинг за поддршка на референдумот

Зад иницијативата за референдум застана целокупниот опозиционен блок, додека владеачката коалиција предводена од СДСМ, стравувајќи од етнички поделби и тензии, се противеше на референдумската иницијатива и бараше граѓаните да не гласаат на референдумот. Меѓународната заедница исто така негативно се произнесе по референдумската иницијатива. Најгласни во тоа барањето беа САД кои 2 дена пред референдумот ја признаа Република Македонија под уставното име.

## [уреди] Резултати

Од вкупниот број гласачи, на референдумот излегле 454.347 или 26.58%, од тоа бројот на валидни гласачки ливчиња бил 449.324 или 26.28%.

- ЗА гласале: 427.112 или 94.01%

- ПРОТИВ гласале: 22.212 или 4.89%

## [уреди] Види исто така

- Избори во Република Македонија

## [уреди] Надворешни врски

- Официјална страница на Референдумот
- Официјална страница на Светскиот македонски конгрес

Преземено од "http://mk.wikipedia.org../../../%D1%80/%D0%B5/%D1%84/%D0%A0%D0%B5%D1%84%D0%B5%D1%80%D0%B5%D0%BD%D0%B4%D1%83%D0%BC_2004.html"

Категории: Избори | Македонија

##### Views

- Статија
- Разговор
- Тековна верзија

##### Пребарај